cyanic-selkie/wikianc huggingface dataset:
பையனூர் புனித மோதிரம்
வரலாறு
புனித மோதிரத்தின் தோற்றம் பையனூர் சுப்பிரமண்யர் கோயிலின் வரலாற்றுடன் தொடர்புடையது. இக்கோயிலில் புனித சடங்குகளைச் செய்யும்போது முன்பு தர்பைப்புல்லால் ஆன பவித்ர மோதிரங்கள் பயன்படுத்தப்படன. பின்னர் நீண்ட நாட்கள் நீடித்து இருக்கவேண்டுமென்ற நோக்கத்திற்காக பூசாரிகள் தங்க மோதிரங்களுக்கு மாறினர். ஒரு பாரம்பரிய கைவினைஞருக்கு ஒரு தங்க மோதிரம் செய்ய ஒருநாள் முழுவதும் ஒரு ஆகும். . இந்தப் புனித மோதிரத்தைச் செய்யும் கைவினைஞர் தனது வாழ்நாள் முழுதும்  இறைச்சி சாப்பிடவோ, மது அருந்தவோ கூடாது.
சொற்பிறப்பு
'பவித்ரம்' என்ற சொல்லுக்கு 'தூய்மை' அல்லது ‘புனிதம்’ என்ற பொருள். இந்த இரண்டு சொற்களும் இந்தியாவின் கேரள மாநிலத்தின் உள்ளூர் மொழியான மலையாள மொழியிலிருந்து வந்தவை.
வடிவம்
வளையத்தின் வெளிப்புற மேற்பரப்பில் மூன்று கோடுகள் உள்ளன, அவை மனித உடலின் ஐடா, பிங்கலா மற்றும் சுஷும்னா என்றமூன்று நதிகளைக் (நாடிகள்) குறிக்கின்றன:  இந்த மூன்று நதிகளின் கலவையானது மனிதர்களில் உள்ள உயிர் சக்தியை அல்லது 'குண்டலினி சக்தியை' எழுப்பக்கூடும்.
திரிமூர்த்தி சைதன்யம்
பையனூர் இந்துக்களின் நம்பிக்கையின்படி, புனித மோதிரத்தை அணிவது பிரம்மா, சிவன் மற்றும் விஷ்ணு  என்ற இந்து மதத்தின் மூன்று கடவுள்களின் சக்தியை எழுப்ப முடியும். மோதிரத்தை உருவாக்கியவர் மற்றும் அவற்றை அணிந்த நபர் பின்பற்ற வேண்டிய கடுமையான சடங்குகள் உள்ளன. அவர்கள் எந்த இறைச்சியையும் சாப்பிட முடியாது, மது போன்ற போதைப் பொருட்கள் முற்றிலும் தடைசெய்யப்பட்டுள்ளது. பெண்கள் மாதவிடாய் காலத்தில் மோதிரத்தை அகற்ற வேண்டும்.பையன்னூரில் உள்ள சுப்பிரமண்யர் கோவிலில் புனிதப்படுத்தப்பட்ட பின்னரே வாடிக்கையாளருக்கு இந்த மோதிரம் வழங்கப்படுகிறது.
புகழ்
உலகம் முழுவதும் உள்ள பல அருங்காட்சியகங்களில் பையனூர் புனித மோதிராம் காட்சிக்கு வைக்கப்பட்டுள்ளது. இந்தியாவின் புகழ்பெற்ற சுதந்திர போராட்ட வீரர் ஸ்ரீ சி.வி. குன்னம்பு இந்த புனித வளையத்தை தயாரிப்பதில் நிபுநத்துவம் பெற்றவராவார்.
யோகா தொடர்பு
யோகாவின் பண்டைய இந்திய ஞானத்தின்படி, மனித உடலில் மூன்று ஆற்றல்கள் உள்ளன, மேலும் இந்த நதிகளின் சீரான ஓட்டம் நபரின் ஆரோக்கியத்தையும் செழிப்பையும் உறுதி செய்கிறது.
இந்த மூன்று நதிகளின் அடிப்பகுதியில் குண்டலினி சக்தி அமைந்துள்ளது, மேலும் இது மனித உடலில் சக்திவாய்ந்த உணர்ச்சிகளைத் தூண்டும்.
புனித மோதிரம் அதன் தனித்துவமான வடிவமைப்பால் தெய்வீக சக்திகளைத் தூண்டக்கூடும் என்று இந்தியர்கள் நம்புகிறார்கள். இதை வலது கையின் மோதிர விரலில் மட்டுமே அணிய முடியும். இந்த மோதிரத்தை அணிந்த ஒரு நபருக்கு அதிக அளவு புத்திசாலித்தனம், மகிழ்ச்சி மற்றும் ஞானம் இருக்கக்கூடும்.
வணிக அம்சங்கள்
பையனூர் புனித மோதிரம் வணிக ரீதியாக பயன்படுத்தப்படுகிறது. பல நகைக்கடைக்காரர்கள் அசல் பையனூர் பவித்ர மோதிரங்களைத் தயாரிப்பதாகக் கூறுகின்றனர். விற்பனையாளர்கள் மோதிரம் அதைப் பயன்படுத்தும் நபருக்கு அதிக அளவிலான அறிவொளியையும் உத்வேகத்தையும் கொண்டு வர முடியும் என்று கூறுகின்றனர். ஒரு புனித மோதிரம் தரம் மற்றும் வரம்பிற்கு ஏற்ப $ 400 முதல், $ 500, $ 1,500 வரை மதிப்பிடப்படுகிறது. இன்றைய காலத்தில் மோதிரம் 22 காரட் தங்கத்தால் செய்யப்படுகிறது.
எப்படி அணிய வேண்டும்
புனித மோதிரத்தை வலது கையில் மட்டுமே அணிய முடியும், அதுவும் மோதிர விரலில் மட்டுமே. இந்து சாஸ்திரங்களின்படி, மனித உடலின் ஒவ்வொரு விரலுக்கும் வெவ்வேறு அர்த்தங்களும் செயல்பாடுகளும் உள்ளன:
குறிப்புகள்
பகுப்பு:கண்ணூர் மாவட்டம் பகுப்பு:அணிகலன்கள்
படநாயர்குளங்கரை மகாதேவர் கோயில்
கேரளத்தின் கொல்லம் மாவட்டத்தில், கருநாகப்பள்ளி என்னும் ஊரில் உள்ளது படநாயர்குளங்கரை மகாதேவர் கோயில். பரசுராமனால் பிரதிஷ்டிக்கப்பட்டதாக நம்புகின்றனர். கேரளத்தின் 108 சிவத்தலங்களில் இதுவும் ஒன்று..
வரலாறு
ஆய் அரசனின் ஆட்சிக்குட்பட்டிருந்த இந்தப் பகுதி, பின்னர், ஓடநாட்டின் ஒருபகுதியாகவும், திருவிதாங்கூரின் ஒரு பகுதியாகவும் இருந்தது. காயங்குளம் அரசர்களின் தலைமையகம் சிலகாலம் இங்கிருந்தது. அக்காலத்தில் புத்தத் தலமாக இருந்ததாகவும், பின்னர் இந்து தலமாக மாறியதாகவும் கூறுகின்றனர். கேரளத்தில் பள்ளி என்று பெயரில் உள்ள ஊர்கள் பலவும், முன்னர் புத்த கோயில்களைக் கொண்டிருந்தன எனவும், பின்னர் அவை இந்து சமய தலங்களாகின எனவும் தெரிகின்றது.
சான்றுகள்
பகுப்பு:கொல்லம் மாவட்டத்திலுள்ள சிவன் கோயில்கள்
ஜெரால்டு ஜெர்ரி நியூகெபௌவேர்
ஜெரால்டு "காரி" நியூகெபவுவேர் (Gerald "Gerry" Neugebauer) (3 செப்டம்பர் 1932 – 26 செப்டம்பர் 2014)ஓர் அமெரிக்க வானியலாளர் ஆவார். இவர் தன் அகச்சிவப்புக் கதிர் வானியலின் முன்னோடி ஆய்வால் பெயர்பெற்ரவர்.
இவர் அமெரிக்கப் படையில் பணிபுரிந்தபோது தாரைச் செலுத்த ஆய்வகத்தில் தங்கினார். அங்கே 1952 வரை அமெரிக்கப் படைதுறைக்காக பணிபுரிந்தார். இவர் 1952 இல் கலிபோர்னியா தொழில்நுட்ப நிறுவனத்தில் புல உறுப்பினராக, அதாவது உதவிப் பேராசிரியராகச் சேர்ந்து 1970 இல் முழுநிலைப் பேராசிரியரானார். இஅர் 1985 இல் ஓவார்டு அகுசு பேராசிரியாக அமர்த்தப்பட்டார்.இவர் 1988 இல் இயற்பியல், கணிதவியல், வானியல் பிரிவின் தலைவரும் ஆனார். இவர் அண்மையில்இராபர்ட் ஆந்திரூசு மில்லிகன் தகைமை இயற்பியல் பேராசிரியர் ஆனார்.
இவர் 1980 முதல் 1994 வரை பலோமார் வான்காணக இயக்குநராக விளங்கினார்.
இவர் அகச்சிவப்புக்கதிர் வானியலின் முன்னோடியாக உலகமெலாம் அறியப்பட்டுள்ளார். இவர் கோள்களின் அகச்சிவப்புக்கதிர் ஆய்வில் பெரும்பங்கு வகித்துள்ளார். இதோடு இவர் அகச்சிவப்புக்கதிர் வானியல் செயற்கைக்கோளையும் (IRAS) அகச்சிவப்புக்கதிர் செயல்முறை, பகுப்பாய்வு மையத்தையும் (IAPC) பயன்படுத்திp புவியிலும் விண்வெளியிலும் விண்மீன்களையும் பால்வழியையும் பிற பால்வெளிகளையும் அகச்சிவப்புக்கதிர் ஆய்வுகள் வழியாக  மவுண்ட் வில்சன் பலோமார் பணியாளருடன் இணைந்து நோக்கீடுகள் செய்து. வான்வெளியில் நிலவும் பல்லாயிரக் கணக்கான அகச்சிவப்புக்கதிர் வாயிகளைக் கண்டுபிடித்தார். மேலும் முதன்முதலாக பால்வெளி மையத்தின் அகச்சிவப்புக்கதிர் காட்சியையும் வெளிப்படுத்தினார். இவர் இராபர்ட் பி. இலைட்டனுடன் இணைந்து இருமைக்ரான் வானளக்கையை முடித்தார். இதுதான் முதல் வானின் அகச்சிவப்புக்கதிர் அலக்கையாகும். இந்த அலக்கை வழியாக 5000 க்கும் மேற்பட்ட அகச்சிவப்புக்கதிர் வாயிகளின் அட்டவணை உருவாக்கப்பட்டதுஇவர் எரிக் பெக்லினுடன் இணைந்து பெக்லிந்நியூகெபௌவேர் வான்பொருளைக் கண்டுபிடித்தார். இது ஓரியான் ஒண்முகிலில் உள்ள உயர்செறிவான அகச்சிவப்புக்கதிரை உமிழும் வான்பொருள் ஆகும். இது 10 மைக்ரான் அலைநீளத்தினும் குறைந்த கதிர்வீச்சுப் பொருள்களிலேயே மிகப்பொலிவான பெரும்பொருளாகும்.
இவர் அவாயில் உள்ள கெக் வான்காணக வடிவமைப்பிலும் கட்டுமானத்திலும் பெரும்பாத்திர்ம் வகித்தார். இவர் இரண்டு நாசா அறிவியல் சாதனைப் பதக்கங்களை 1972 இலும் 1984 இலும் பெற்றார். இவர் 1985 இல் அமெரிக்க வான், விண்வெளி ஊர்தியியல் நிறுவனத்தின் விண்வெளி அறிவியல் விருதைப் பெற்றார்; இரிச்மியர் விரிவுரை விருதையும்1985 இல் பெற்றுள்ளார்; 1986 இல் இரம்போர்டு பரிசையும் 1996 இல்என்றி நோரிசு இரசல் விரிவுரைத் தகைமையையும் 1998 இல் எர்ழ்செல் பதக்கத்தையும் 2010 இல்  புரூசு பதக்கத்தையும் பெற்றார். கலிபோர்னியா அறிவியல், தொழிலக அருங்காட்சியகம் இவரை 1986 ஆம் ஆண்டின் கலிபோர்னியா அறிவியலாளராக அறிவித்தது. இவர் தேசிய அறிவியல் கல்விக்கழகத்துக்கும் அமெரிக்க மெய்யியல் கழகத்துக்கும் அமெரிக்க கலை, அறிவியல் கல்விக்கழகத்துக்கும் அரசு வானியல் கழகத்துக்கும் உறுப்பினராகத் தேர்வு செய்யப்பட்டார்.
நியூகெபவுவேர் புவி இயற்பியலாளரான மார்சியா நியூகெபவுவேரை மணந்துகொண்டார். மார்சியா தாரைச் செலுத்த ஆய்வகத்தில் பணிபுரிந்த சூரியக் காற்று ஆய்வ்யின் முன்னோடியாவார். இவர்கள் அரிசோனாவில் உள்ல தக்சனில் வாழ்ந்தனர். நியூபவுவேர் 2014 செப்டம்பர் 26 இல் தக்சனில் spinocerebellar ataxia நோய் வாய்பட்டு இறந்தார்.
வெளி இணைப்புகள்
பகுப்பு:அமெரிக்க வானியலாளர்கள் பகுப்பு:அமெரிக்க இயற்பியலாளர்கள் பகுப்பு:1932 பிறப்புகள் பகுப்பு:2014 இறப்புகள்
பாவெல் கார்லோவிச் சுடெர்ன்பர்கு
பாவேல் கார்லோவிச் சுடெர்ன்பர்கு (Pavel Karlovich Shternberg) (Павел Карлович Штернберг; ஏப்பிரல் 2, 1865 – பிப்ரவரி 1, 1920, ஓர் உருசிய வானியலாளரும் அலெக்சாந்தர் கெர்ன்சுகி அரசை நீக்கிட பங்களிப்பு செய்த புரட்சியாளரும் ஆவார். இவர் விளாதிமிர் இலெனின், இலியோன் டிராட்சுகி அகியோரின் நண்பராவர். இவரது வானியல் பங்களிப்புகள் கோள்களின் தலையாட்டங்களைக் கண்டறிந்ததும் சுடெர்ன்பர்கு வானியல் நிறுவனம் அமைந்த மாஸ்கோ வான்காணக அகலாங்கைத் தீர்மானித்ததும் ஆகும். இவர் ஒளிப்பட வானியலில் வல்லுனர் ஆவார். இவர் முதன்மையாக இரட்டை விண்மீன்களை ஒளிப்படம் பிடித்து பெயர்பெற்றவர்.
சுடெர்ன்பர்கு வானியல் நிறுவனமும் நிலாவின் சுடெர்ன்பர்கு குழிப்பள்ளமும் இவரது நினைவாகப் பெயர் இடப்பட்டுள்ளன.
மேற்கோள்கள்
பகுப்பு:1865 பிறப்புகள் பகுப்பு:1920 இறப்புகள் பகுப்பு:உருசிய வானியலாளர்கள்
எப்டலீன்
எப்டலீன் (Heptalene) என்பது C12H10 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பல்வளைய ஐதரோ கார்பனான இச்சேர்மம் இரண்டு வளையயெப்டாடிரையீன் வளையங்கள் ஒன்றாக இணைந்து உருவாகிறது. நிலைப்புத்தன்மை இல்லாத இச்சேர்மம் மின் முனைவற்றும் அரோமாட்டிக் தன்மையற்றும் காணப்படுகிறது. எனினும் இந்த ஈரெதிர்மின்னயனி வளைய அமைப்பை உறுதி செய்யும் அக்கிள்சு விதியின் நிபந்தனைகளை நிறைவு செய்கிறது. மேலும் சமதள அமைப்பும் வெப்பஞ்சார்ந்து நிலைப்புத் தன்மையும் கொண்டதாக இச்சேர்மம் காணப்படுகிறது.
மேற்கோள்கள்
பகுப்பு:நீரகக்கரிமங்கள்
பூமிகா சாவ்லா
பூமிகா (ਭੂਮਿਕਾ ਚਾਵਲਾ) ஒரு இந்திய திரைப்பட நடிகை ஆவார். 2000 ஆம் ஆண்டில் யுவகுடு என்ற தெலுங்குத் திரைப்படம் மூலம் திரையுலகிற்கு அறிமுகமானார். தெலுங்கில் அவரது இரண்டாவது திரைப்படம் குஷி. இது அவருக்குச் சிறந்த நடிகைக்கான பிலிம்பேர் விருதினைப் பெற்றுத் தந்தது. தொடர்ந்து தெலுங்கு, தமிழ், இந்தி திரைப்படங்களில் நடித்துள்ளார். இவரது முதல் இந்தி திரைப்படம் 2003 இல் வெளியான தேரே நாம் ஆகும். தமிழில் அறிமுகமான திரைப்படம் பத்ரி ஆகும். தொடர்ந்து, ரோஜாக்கூட்டம், சில்லுனு ஒரு காதல் ஆகிய திரைப்படங்களிலும் நடித்துள்ளார்.
வெளி இணைப்புகள்
பகுப்பு:தமிழ்த் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:1978 பிறப்புகள் பகுப்பு:மலையாளத் திரைப்பட நடிகைகள் பகுப்பு:வாழும் நபர்கள் பகுப்பு:இந்தியத் திரைப்பட நடிகைகள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:கன்னடத் திரைப்பட நடிகைகள்
மரப்பாச்சி பொம்மைகள்
மரப்பாச்சி பொம்மைகள் (Marapachi Dolls) என்பன தென்னிந்தியாவில் நவராத்திரி பண்டிகையின் போது கொலுவில் வைக்கப்படும் மரப்பொம்மைகள் ஆகும். இவை குறிப்பாக செஞ்சந்தன மரம், முள்ளிலவு மரம், ஊசியிலை மரம் போன்றவற்றால் செய்யப்படும் பாரம்பரிய பொம்மைகள் ஆகும். இவை  பொதுவாக ஆண் மற்றும் பெண் நிர்வாண வடிவில் ஜோடிகளாக செய்யப்பட்ட பொம்மைகள் ஆகும். இந்த இணை பொம்மைகள் நவராத்திரி கொலுவின்போது அலங்கரித்து வைக்கப்படும். இவை சிறப்பாக செதுக்கப்படும் இடங்களில் திருப்பதியும் ஒன்றாகும். திருப்பதியில் இந்த பொம்மைகள் ஏழுமலையானையும் அவரது துணைவியாரையும் பிரதிநிதித்துவம் செய்வதாகக் கூறப்படுகிறது. இவை கொண்டப்பள்ளியில் ராஜா ராணி பொம்மையாகவும் செய்யப்பட்டு தவறாமல் கொலுவில் வைக்கப்படுகின்றன.
மரப்பாச்சி பொம்மைகள் பாரம்பரியமாக தாயிடமிருந்து மகளுக்கு சீதனமாக வழங்கப்பட்டு, அதைக்கொண்டு மகள் தன் வீட்டில் பொம்மை கொலு வைப்பது வழக்கம். தென்னிந்தியாவில் பின்பற்றப்படும் ஒரு குறிப்பிட்ட பழக்கமானது, புதிதாக திருமணமான தம்பதிகள் தங்கள் குழந்தைகளுக்கு விளையாடுவதற்கு மராபாச்சி பொம்மைகளை பரிசாக அளிப்பதாகும். குழந்தைகளுக்கு பரிசாக அளிக்கப்படும் செஞ்சந்தன மரத்தால் செய்யப்பட்ட மரப்பாச்சி பொம்மைகள் மருத்துவ தன்மையுடன் விளங்குவதாக கருதப்படுகின்றன. குழந்தைகள் அவற்றை வாயில் வைத்து சப்பும்போது அதன் மருத்துவ குணங்கள் உடலுக்கு நன்மை செய்வதாக நம்புகின்றனர்.
வெளி இணைப்புகள்
மரப்பாச்சி பொம்மைகள், தி இந்து தமிழ் கட்டுரை 2018 ஏப்ரல் 25 பகுப்பு:பொம்மைகள் பகுப்பு:தமிழர் பண்பாடு
இலக்கண விளக்கம்
இலக்கண விளக்கம் ஒரு தமிழ் இலக்கண நூல். இந்நூல் ஐந்திலக்கணங்களையும் கூறுவதுடன் பாட்டியல் பற்றியும் விளக்குகிறது. தமிழ் இலக்கணத்தை விரிவாகவும் முழுமையாகவும் கூறுவதால் இந்நூலைக் குட்டித் தொல்காப்பியம் என்றும் குறிப்பிடுவதுண்டு. திருவாரூரைச் சேர்ந்த வைத்தியநாத தேசிகர் என்பவர் இந்நூலை இயற்றினார். இது 17-ஆம் நூற்றாண்டைச் சேர்ந்தது.
அமைப்பு
இந்நூலில் உள்ள பல பாடல்கள் நன்னூல் முதலிய பழைய நூல்களில் இருந்து அப்படியே எடுத்தாளப்பட்டவை. இவ்வாறான பாடல்களுடன் தானியற்றிய பாடல்களையும் சேர்த்து ஒரு தொகுப்பு நூல் போல இதனை ஆக்கியுள்ளார் நூலாசிரியர். இந்நூலில் எழுத்ததிகாரம், சொல்லதிகாரம், பொருளதிகாரம் என மூன்று அதிகாரங்கள் உள்ளன. எழுத்ததிகாரத்தில், எழுத்தியல், பதவியல், உயிரீற்றுப் புணரியல், மெய்யீற்றுப் புணரியல், உருபுப் புணரியல் என ஐந்து இயல்களும் சொல்லதிகாரத்தில் பெயரியல், வினையியல், உரிச்சொல்லியல், இடைச்சொல்லியல், பொதுவியல் என்னும் ஐந்து இயல்களும் உள்ளன. பொருளதிகாரம், அகத்திணையியல், புறத்திணையியல், அணியியல், செய்யுளியல், பாட்டியல் என்னும் ஐந்து இயல்களாகப் பிரிக்கப்பட்டுள்ளது. எழுத்ததிகாரத்தில் 158 பாடல்களும், சொல்லதிகாரத்தில் 214 பாடல்களும், பொருளதிகாரத்தில் 569 பாடல்களுமாக நூலில் மொத்தம் 941 பாடல்கள் உள்ளன.
குறிப்புகள்
<References/>
வெளியிணைப்புகள்
பகுப்பு:தமிழ் இலக்கண நூல்கள்
சர்வதேச பொருளாதார மந்தநிலை
சர்வதேச பொருளாதார மந்தநிலை என்பது உலகளாவிய அளவில் பொருளாதார மந்தநிலை நிலவும் காலமாகும்.
விளக்கம்
சர்வதேச நாணய நிதியம் சர்வதேச பொருளாதார மந்தநிலையை வரையறுக்கும்போது பல காரணிகளை கணக்கில் எடுத்துக் கொள்கிறது, ஆனாலும் உலகளாவிய பொருளாதார வளர்ச்சியானது 3 சதவீதம் அல்லது அதற்கு குறைவான அளவில் உள்ளபோது "சர்வதேச பொருளாதார மந்தநிலை" நிலவுவதாக கருதலாம் என்கிறது. இந்த அளவீட்டின்படி, 1985 ஆம் ஆண்டு முதல் மூன்று முறை பொருளாதார மந்தநிலை ஏற்பட்டுள்ளது அவை: 1990–1993, 1998 மற்றும் 2001–2002.
மேலோட்ட பார்வை
மேலோட்டமாக கூறுவதானால், ஒரு நாட்டின் பொருளாதார மந்தநிலை என்பது அதன் உற்பத்தி குறைவதே ஆகும். ஜூலியஸ் சிஸ்கின் என்பவர் 1974 ஆம் ஆண்டில் நியூயார்க் டைம்ஸில் எழுதிய கட்டுரையில் பொருளாதார மந்த நிலையைக் கண்டறிவதற்கு பல எளிய விதிகளைப் பரிந்துரைத்தார். அதில் நாட்டின் உற்பத்தியைக் குறிக்கக்கூடிய மொத்த உள்நாட்டு உற்பத்தி தொடர்ச்சியாக இரண்டு காலாண்டுகள் குறைவது ஒரு அடையாளம் என்றும் கூறுகிறார். இந்த இரு காலாண்டு அளவீடுதான் தற்போது பொருளாதார மந்தநிலையை வரையறுக்க பொதுவாக பயன்படுத்தப்படுகிறது. அமெரிக்க ஐக்கிய நாடுகளில், பொருளாதார மந்தநிலையை கண்டறியும் மையமாக தேசிய பொருளாதார ஆய்வு துறை கருதப்படுகிறது. அது ஒரு மதிப்பீட்டைச் செய்யும் முன்பு மொத்த உள்நாட்டு உற்பத்தியின் வளர்ச்சியை மட்டுமின்றி பல்வேறு அளவீடுகளையும் கணக்கிடுகிறது. அமெரிக்காவைத் தவிர பெரும்பாலான வளர்ச்சியடைந்த நாடுகளில் பொருளாதார மந்தநிலையைக் கண்டறிய மேற்கூறப்பட்ட இரு காலாண்டு விதியும் பயன்படுத்தப்பட்டது.
ஒரு நாட்டின் பொருளாதார மந்தநிலை இரு காலாண்டு வளர்ச்சி வீத குறைவின் மூலம் கண்டறியப்பட்டாலும், சர்வதேச பொருளாதார மந்தநிலையை வரையறுப்பது சற்று கடினமானதாகும். ஏனெனில் வளரும் நாடுகளின் மொத்த உள்நாட்டு உற்பத்தி வளர்ந்த நாடுகளுடையதை விட அதிகமாக இருக்க வேண்டும் என எதிர்பார்க்கப்படுகிறது. சர்வதேச நாணய நிதியத்தின் கருத்துப்படி, 1980 களின் பிற்பகுதியிலிருந்து மொத்த உள்நாட்டு உற்பத்தி வளர்ச்சியின் உண்மையான நிலையானது வளர்ந்து வரும் நாடுகளில் அதிகரித்தும், மேம்பட்ட பொருளாதார நிலைகள் கொண்ட வளர்ந்த நாடுகளில் குறைந்தும் வருகிறது. உலக வளர்ச்சியானது 2007 ஆம் ஆண்டில் 5% இலிருந்து 2008 ஆண்டில் 3.75% க்கு குறையும் என்றும் 2009 ஆம் ஆண்டில் 2% க்கு சற்று அதிகமாகவும் இருக்கும் என்று கணக்கிடப்பட்டுள்ளது. மொத்த உள்நாட்டு உற்பத்தி வளர்ச்சியில் ஏற்படும் பின்னடைவு வெவ்வேறு பகுதிகளில் வெவ்வேறாக இருக்கக்கூடும். சரக்குகளை ஏற்றுமதி செய்பவை, குறுகிய அந்நிய முதலீடு உடையவை மற்றும் ரொக்க பண சிக்கல் கொண்டவை போன்ற நாடுகளே அதிகம் பாதிக்கப்பட்டன. கிழக்காசிய நாடுகள் (சீனாவும் அடங்கும்) மிகவும் குறைவான பின்னடைவையே சந்தித்தன. ஏனெனில் அவற்றின் பொருளாதார சூழல்கள் மிகவும் வலுவானவை. பொருட்களின் விலை வீழ்ச்சி அவற்றுக்கு நன்மையளித்தது. மேலும் அவை விரிவான பொருளாதாரக் கொள்கையை நோக்கி நகரத் தொடங்கின.
எட்டு முதல் பத்து ஆண்டுகளுக்கு ஒரு முறை மந்தநிலை ஏற்படுவதாக சர்வதேச நாணய நிதியம் கணக்கிட்டுள்ளது. கடந்த முப்பதாண்டுகளில் ஏற்பட்ட மூன்று சர்வதேச பொருளாதார மந்தநிலைகளின்போது உலகளாவிய தனிநபர் உற்பத்தி வளர்ச்சி வீதமானது சுழியமாக அல்லது எதிர்மறையாக இருந்தது என்று சர்வதேச நாணய நிதியம் கணக்கிட்டுள்ளது.
புற இணைப்புகள்
பகுப்பு:பொருளாதாரப் பிரச்சினைகள்
ஆப்கானித்தானின் நகரங்கள் பட்டியல்
ஆப்கானித்தானிலுள்ள 1 மில்லியன் மக்கள் தொகையைக் கொண்ட ஒரே நகரம் அதன் தலைநகரான காபூல் ஆகும். மிகுதிகள் சிறிய நகரங்கள் ஆகும். நடுவண் ஒற்று முகமைக்கு அமைய ஆப்கானித்தானில் வாழும் மொத்த மக்கள் தொகை 31,822,848 ஆகும். இவற்றில் 6 மில்லியன் மக்கள் நகரப் புறத்திலும் மற்றவர்கள் நாட்டுப்புறத்திலும் வாழ்கின்றனர்.
பட்டியல்
கீழ் வரும் அட்டவணை ஆப்கானித்தானின் மக்கள் தொகை அடிப்படையில் 19 நகரங்களின் விபரம் பற்றிக் குறிக்கிறது.
வெளியிணைப்புக்கள்
பகுப்பு:ஆப்கானித்தான் நகரங்கள்
மாடக்கல் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
எம். இடையபட்டி ஊராட்சி
'''எம். இடையபட்டி ஊராட்சி' (M. edayapatti Gram Panchayat''), தமிழ்நாட்டின் திருச்சிராப்பள்ளி மாவட்டத்தில் உள்ள மருங்காபுரி வட்டாரத்தில் அமைந்துள்ளது. இந்த ஊராட்சி, மணப்பாறை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1442 ஆகும். இவர்களில் பெண்கள் 737 பேரும் ஆண்கள் 705 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வெங்கடேஷ் பட் உடன் சமையல் சமையல்
வெங்கடேஷ் பட் உடன் சமையல் சமையல் என்பது 2014-2018 தமிழில் வெளியான இந்திய தொலைக்காட்சித் தொடராகும், இதில் சமையல்காரர் வெங்கடேஷ் பட் தனது சிறந்த 100 சமையல் வகைகளை சமைக்கிறார். இதனை அன்றாட சமையல்காரர்களும் பார்வையாளர்களும் முயற்சி செய்யலாம். டைம்ஸ் ஆப் இந்தியா "உற்சாகமான சமையல் வகைகள், குறிப்பாக தென்னிந்திய" உணவு வகைகள் என்று விவரிக்கப்பட்டுள்ளவற்றில் இந்த தொலைக்காட்சித் தொடர் கவனம் செலுத்துகிறது.
இந்த நிகழ்ச்சி 30 ஆகஸ்ட் 2014 முதல் 30 ஜூன் 2018 வரை 190 அத்தியாயங்களுடன் ஒவ்வொரு சனிக்கிழமையும் பிற்பகல் 2 மணிக்கு விஜய் தொலைக்காட்சியில் ஒளிபரப்பானது, மீண்டும் மீண்டும் இந்த அத்தியாயங்கள் வெவ்வேறு நேரங்களில் ஒளிபரப்பப்படுகின்றன.
வடிவமைப்பைக் காட்டு
இந்த நிகழ்ச்சியில் வெங்கடேஷ் பட் தனது அனுபவத்தையும் அறிவையும் சமையல் நுட்பங்களுடன் பகிர்ந்து கொள்கிறார். மேலும் தனது சமையல் புத்தகத்திலிருந்து 100 தேர்ந்தெடுக்கப்பட்ட சமையல் குறிப்புகளையும் பகிர்ந்து கொள்கிறார். இந்த நிகழ்ச்சியில் சரவணன் மீனாட்சி போன்ற பிற விஜய் தொலைக்காட்சி நிகழ்ச்சிகளின் நட்சத்திரங்கள் உட்பட பல்வேறு பிரபலங்களும் இடம்பெற்றுள்ளனர்.
2001 ஆம் ஆண்டில் விஜய் தொலைக்காட்சியில் ஒளிபரப்பான சமையல் சமையல் என்ற நிகழ்ச்சியின் முந்தைய பதிப்பிலிருந்து இந்நிகழ்ச்சி ஞாயிற்றுக்கிழமைகளில் மதியம் 1 மணிக்கு அரை மணி நேரம் என மாறியது. முந்தைய பதிப்பின் வடிவமைப்பில் ஷர்மிளா மற்றும் வெங்கடேஷ் பட் இருவருமே இடம்பெற்றிருந்தனர், மேலும் நிகழ்ச்சியில் பங்கேற்ற நேரடி பார்வையாளர்களுக்கு முன்பாக படப்பிடிப்பு இருந்தது.
வெங்கடேஷ் பட்
நிகழ்ச்சியின் தொகுப்பாளர் வெங்கடேஷ் பட் ஒரு தலைமை சமையல்காரர் மற்றும் தலைமை நிர்வாக அதிகாரி ஆவார். அவர் உடுப்பி - மங்களூர் பகுதியிலிருந்து வருகிறார். பட் சைவ உணவு உண்பவர் என்றாலும், அசைவ உணவு சமையப்பதிலும் திறமையானவர்.
வெங்கடேஷ் பட் சென்னையில் உள்ள அசான் நினைவு விடுதி மேலாண்மை மற்றும் சமையல் கலை நிறுவனத்தில் சமையல் கலை படித்து, கார்னெல் பல்கலைக்கழகத்தில் பட்டம் பெற்றார். மேலும் சிங்கப்பூரின் நன்யாங் பல்கலைக்கழகத்தில் பொது நிர்வாகத்தில் தேர்ச்சி பெற்றார். பட் ஆரம்பத்தில் 1994 இல் ஹோட்டல் சோழா ஷெரட்டன் என்ற தங்கும் விடுதியில் பணியாற்றினார். இரண்டு ஆண்டுகளுக்குப் பிறகு, அவர் தாஜ் கோரமண்டல் தங்கும் விடுதியில் விடுதி செயல்பாடுகள் மற்றும் சமையலறை நிர்வாகத்தில் மேலாண்மை பயிற்சியாளராக சென்றார். 1998 இல் துணைத் தலைமை சமையல்காரராக பதவி உயர்த்தப்பட்டார். 2001 ஆம் ஆண்டில், பட் பெங்களூரில் உள்ள லீலா பேலஸ் சொகுசு விடுதியில் தலைமை சமையல்காரராக சேர்ந்தார், மேலும் 2004 ஆம் ஆண்டில் பெரு நிருவன தலைமை சமையல்காரராக பதவி உயர்வு பெற்றார். 2007 ஆம் ஆண்டில் பட் பெரு நிருவன வாழ்க்கையை விட்டு ஒரு தொழில்முனைவோராக மாறினார். பின்னர் தென் இண்டீஸ், அப் சவுத், மற்றும் பான் சவுத் உள்ளிட்ட பல தொழிற்சின்னங்கள் மற்றும் உணவகங்களைத் தொடங்கினார்.
குறிப்புகள்
பகுப்பு:2018 இல் நிறைவடைந்த தமிழ்த் தொலைக்காட்சி நிகழ்ச்சிகள் பகுப்பு:2014 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:தமிழ் கலந்துரையாடல் தொலைக்காட்சி நிகழ்ச்சிகள் பகுப்பு:தமிழ் சமையல் தொலைக்காட்சி நிகழ்ச்சிகள் பகுப்பு:தமிழ் உண்மைநிலை தொலைக்காட்சி நிகழ்ச்சிகள் பகுப்பு:விஜய் தொலைக்காட்சி நிகழ்ச்சிகள்
டேவிட் ஹண்டர் ஹியூபெல்
டேவிட் ஹண்டர் ஹியூபெல் (David Hunter Hubel, பிறப்பு: பிப்ரவரி 27, 1926) ஒரு கனடிய உடலியங்கியலாளரும் நரம்பியலாளரும் ஆவார். கனடாவில் ஒண்டாரியோவில் விண்ட்சர் என்னுமிடத்தில் பிறந்தவர். பார்வையுணர்வின் மூலமாகப் பெறும் தகவல்களை மனிதன் எப்படிச் சிந்தித்துப் புரிந்துகொள்கிறான் என்பதை ஆராய்ந்து 1981 ஆம் ஆண்டு நோபல் பரிசு பெற்றவர்.
வெளியிணைப்புகள்
பகுப்பு:1926 பிறப்புகள் பகுப்பு:2013 இறப்புகள் பகுப்பு:நோபல் மருத்துவப் பரிசு பெற்றவர்கள் பகுப்பு:நரம்பணுவியலாளர்கள் பகுப்பு:நோபல் பரிசு பெற்ற கனடியர்கள் பகுப்பு:உடலியங்கியலாளர்கள்
வழுதாவூர் ஊராட்சி
வழுதாவூர் ஊராட்சி (Valudhavur Gram Panchayat), தமிழ்நாட்டின் விழுப்புரம் மாவட்டத்தில் உள்ள கண்டமங்கலம் வட்டாரத்தில் அமைந்துள்ளது. இந்த ஊராட்சி, வானூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3801 ஆகும். இவர்களில் பெண்கள் 1878 பேரும் ஆண்கள் 1923 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அமீர் சுபானி
அமீர் சுபானி (Amir Subhani) இந்தியாவின் பீகார் மாநிலத்தைச் சேர்ந்த இந்திய ஆட்சிப்பணி அலுவலர் ஆவார். 1987 ஆம் ஆண்டில் நடைபெற்ற இந்திய ஆட்சிப் பணியாளர் தேர்வில் வெற்றி பெற்ற இவர் தற்போது பீகார் அரசின் தலைமைச் செயலாளராக உள்ளார்.
தொழில்
அமீர் சுபானி துணைக் கோட்ட அதிகாரியாக தனது பணியைத் தொடங்கினார். 1993 ஆம் ஆண்டில் போச்பூர் மாவட்டத்தின் மாவட்ட ஆட்சியாளராக நியமிக்கப்பட்டார். பின்னர் 1994 ஆம் ஆண்டு பாட்னா மாவட்ட ஆட்சியராகப் பொறுப்பேற்றார். 2005 ஆம் ஆண்டு இவர் பீகார் மாநில பால் கூட்டுறவு கூட்டமைப்பின் தலைவரானார். சுபானி பீகார் அரசாங்கத்தில் முதன்மை செயலாளர், உள்துறை செயலாளர் போன்ற பல்வேறு பதவிகளில் பணியாற்றியுள்ளார். 2022 ஆம் ஆண்டு சனவரி மாதம் முதல் தேதியன்று பீகார் மாநிலத்தின் தலைமைச் செயலாளராகப் பொறுப்பேற்றார். சிறுபான்மைக் குழுவிலிருந்து பீகாரின் தலைமைச் செயலாளராக பதவி வகித்த முதல் நபர் என்ற சிறப்பு இவருக்குக் கிடைத்தது.
மேற்கோள்கள்
பகுப்பு:1964 பிறப்புகள் பகுப்பு:வாழும் நபர்கள் பகுப்பு:இந்திய ஆட்சிப் பணி அலுவலர்கள் பகுப்பு:பீகார் நபர்கள்
மத்தாடு
மத்தாடு என்பது சிறுமியர் ஆடும் விளையாட்டுகளில் ஒன்று.
தயிர் கடையும்போது மத்து வலப்புறமும் இடப்புறமும் சுழலும். பருப்புக் கடையும்போதும், கீரைக் கடையும்போதும் மத்து சட்டிக்குள் வட்டமிடும். இப்படி மத்து சுழல்வது போலச் சுழன்றாடுவது மத்தாடு விளையாட்டு.
சிறுமியர் வட்டமாக நின்று தோளைப் புடைத்துக்கொண்டு மத்தைப் போலச் சுழன்றாடி வருவர்; பாட்டுப் பாடிக்கொண்டு விளையாடுவர். சங்ககாலத்தில் இதுபோலப் பெரியவர்கள் ஆடுவதைத் துணங்கை என்றனர்.
இப்படியெல்லாம் பாட்டு நீளும்.
கருவிநூல்
பகுப்பு:தமிழர் விளையாட்டுகள் பகுப்பு:சிறுவர் விளையாட்டுகள்
திஸ்பூர்
திஸ்பூர் (அசாமிய மொழி:டிஷ்பூர்) இந்தியாவில் அசாம் மாநிலத்தின் தலைநகரம் ஆகும். இது குவஹாத்தி நகரின் புறநகரில் அமைந்துள்ளது. 1973 ம் ஆண்டு இது அசாமின் தலைநகராக நியமிக்கப்பட்டது. ஒன்றுபட்ட அசாமின் தலைநகரான சில்லாங் அசாமில் பிரிக்கப்பட்ட மேகாலயா மாநிலத்தின் தலைநகரானதும் இப்புதிய தலைநகர் அசாமிற்கு உருவாக்கப்பட்டது.
வெளி இணைப்புகள்
பகுப்பு:இந்திய மாநிலங்களின் தலைநகரங்கள் பகுப்பு:அசாம் மாநிலத்திலுள்ள ஊர்களும் நகரங்களும் பகுப்பு:காமரூப் மாவட்டம் பகுப்பு:காமரூப் மாநகர மாவட்டம்
பில் நை
பில் நை (Bill Nighy) (பிறப்பு: 12 திசம்பர் 1949) ஒரு இங்கிலாந்து நாட்டுத் திரைப்பட நடிகர் ஆவார். இவர் ஹாரி பாட்டர் அன்ட் த டெத்லி ஹாலோவ்ஸ் - பாகம் 1, மர்மதேசம் 2, டோட்டல் ரீகால், ஐ, பிராங்கென்ஸ்டைன், தி செகண்ட் பெஸ்ட் எசோடிக் மரிகோல்ட் ஹோட்டல் போன்ற பல திரைப்படங்களில் நடித்துள்ளார். இவர் மைண்டர், பக்கம் எட்டு, ஸ்டேட் ஒப் ப்ளே போன்ற தொலைக்காட்சித் தொடர்களிலும் நடித்துள்ளார்.
வெளி இணைப்புகள்
பகுப்பு:1949 பிறப்புகள் பகுப்பு:வாழும் நபர்கள் பகுப்பு:ஆங்கிலத் திரைப்பட நடிகர்கள் பகுப்பு:தொலைக்காட்சி நடிகர்கள் பகுப்பு:குரல் நடிகர்கள் பகுப்பு:இங்கிலாந்து நபர்கள் பகுப்பு:சிறந்த துணை நடிகருக்கான பாப்தா விருதை வென்றவர்கள்
கொள்ளைநோய்
கொள்ளைநோய் (Epidemic) என்பது கொடுக்கப்பட்ட இடத்தில், கொடுக்கப்பட்ட மனித சனத்தொகையில், குறிப்பிட்ட ஒரு நோயானது புதிதாகப் பரவ ஆரம்பிக்கையில், அண்மைய அனுபவங்களின்படி எதிர்பார்க்கும் அளவைவிட எல்லைமீறிப் போவதாகும். நோயானது இப்படி திடீரெனப் பரவ ஆரம்பித்து, விரைவாக சனத்தொகையில் பரவும்.
நோய்க்கான காரணியில் அதிகரிப்பு ஏற்படும்போது இவ்வாறு நிகழலாம். அதற்கான காரணங்கள் :
மேற்கோள்கள்
பகுப்பு:கொள்ளை நோய்கள்
ஸ்டீவ் ஜேம்ஸ்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1967 பிறப்புகள் பகுப்பு:வாழும் நபர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
புபொப 7840
புபொப 7840 (NGC 7840) என்பது பீசசு என்றழைக்கப்படும் மீன மண்டலத்தில் உள்ள ஒரு தண்டு கருச்சுருள் அண்டம் ஆகும். இந்த வானுறுப்பே புதிய பொதுப் பட்டியலில் கடைசியாக சேர்க்கப்பட்டது.
இவற்றையும் காண்க
பகுப்பு:மீனம் (விண்மீன்குழு) பகுப்பு:புதிய பொதுப் பட்டியல் பொருட்கள்
மேற்கு வங்காளத்தில் இஸ்லாம்
மக்கள் தொகை
1947க்கு முன்னர் மேற்கு வங்கத்தில் வங்காள முஸ்லிம் மக்கள் தொகை சுமார் 30% ஆக இருந்தது. சுதந்திர காலத்தில் 1947 பிரிவினைக்குப் பின்னர் மேற்கு வங்கத்தில் இது வெறும் 18% ஆகக் குறைந்தது. 1947 இல் வங்காளத்தைப் பிரித்த பின்னர் மேற்கு வங்கத்திலிருந்து பெரும்பான்மையான வங்காள முஸ்லிம்கள் கிழக்கு பாகிஸ்தானுக்கு குடிபெயர்ந்தனர் (தற்போதைய வங்களாதேசம்). 1947-1951 காலப்பகுதியில் கிட்டத்தட்ட 1,534,718 வங்காள முஸ்லிம்கள் மேற்கு வங்காளத்திலிருந்து கிழக்கு பாகிஸ்தானுக்கு நிரந்தரமாக வெளியேறினர் என்று மதிப்பீடுகள் காட்டுகின்றன. . தற்போதைய மக்கள் தொகை 24,654,825 ஆகும். இது மாநில மக்கள் தொகையில் 27.01% ஆகும். கொல்கத்தாவின் தற்போதைய மேயர் ஓர் முஸ்லிம்.
வளர்ச்சி விகிதம்
நாட்டின் பிற பகுதிகளுடன் ஒப்பிடும்போது மேற்கு வங்காளத்தில் முஸ்லிம் மக்கள் தொகை 1.94 ஆக உயர்ந்தது.
தமிழ்த் திரைப்படங்களின் பட்டியல், 1971
1971 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.
பகுப்பு:தமிழ்த் திரைப்படங்களின் பட்டியல்கள்
திறை
திரை  என்பது, பணிவு அல்லது அடங்கியிருத்தலுக்கு அடையாளமாக இன்னொருவருக்குக் கொடுக்கப்படும் பொருள் (செல்வம்) ஆகும். இது பணம், பொருள் போன்றவை மட்டுமின்றி, வலுக்கட்டாயமாக வலிமை குறைந்தவர் மீது திணிக்கப்படும் வணிக ஒப்பந்தங்கள் உருவிலும் இருக்கலாம். பொதுவாக, திறையைச் செலுத்தாவிட்டால் அதற்குரிய விளைவுகளை எதிர்நோக்க வேண்டியிருக்கும் என்ற பயத்தின் அடிப்படையிலேயே திறை கொடுக்கப்படுகின்றது. முற்காலத்தில், வலிமை கொண்ட நாடுகள் மற்ற நாடுகளின் மீது படையெடுத்து அடிப்படுத்தியோ ஒப்பந்தங்கள் போன்ற வேறு வழிகள் மூலமோ அவற்றிடமிருந்து ஆண்டுதோறும் திறை பெறும் வழக்கம் இருந்தது. பொதுவாக, வலிமை குறைந்த நாடுகள், வலிமை கொண்ட நாடுகளுக்குத் திறை செலுத்தி வந்தன. இவ்வாறு திறை செலுத்திய நாடுகள் சிற்றரசுகள் எனப்பட்டன. நாடுகள் மட்டுமன்றி பிரித்தானியக் கிழக்கிந்தியக் கம்பனி போன்ற வணிக அமைப்புக்கள் கூட சிற்றரசர்களிடமிருந்து திறை பெற்றமைக்கான சான்றுகள் உண்டு.
பெரிய வலிமைமிக்க அரசுகளுடன் கூட்டணி வைத்துக்கொண்ட சிறிய அரசுகளும், மேற்படி பெரிய அரசுகளுக்குத் திறை செலுத்தும் வழக்கம் இருந்தது. இது, பொதுவாக, போர்களுக்குப் படை திரட்டுதல் முதலியவைகளுக்குப் பயன்படுத்தப்பட்டது. கி.மு ஐந்தாம் நூற்றாண்டில், டேலியன் கூட்டமைப்பைச் சேர்ந்த நகரங்கள், அக்கூட்டமைப்பிலிருந்த வலிமைமிக்க நகரான ஏதென்சுக்குத் திறை செலுத்தின. பண்டைக்கால பாரசீக ஆர்க்கிமெனிட் பேரரசு திறை பெற்ற பழங்காலத்துத் திறை பெறும் பேரரசுக்கு ஒரு எடுத்துக்காட்டு. மத்தியகாலத்து உருசியாவின் மங்கோல் ஆட்சியாளர்கள், உருசிய அரசுகளிடமிருந்து திறையை மட்டுமே எதிர்பார்த்தனர். அவ்வாறு திறை செலுத்திய உருசிய அரசுகள் தொடர்ந்தும் தங்கள் ஆட்சியுரிமையைத் தக்கவைத்திருந்தன. அசிரியா, பபிலோன், கர்த்தாஜ், ரோம் போன்ற பேரரசுகளும் தமது மாகாணங்களிடமிருந்தும், தாம் அடிப்படுத்திய நாடுகளிடமிருந்தும் திறை பெற்றன. பண்டைக்காலச் சீனா சப்பான், கொரியா, வியட்நாம், கம்போடியா, போர்னியோ, இந்தோனேசியா, மத்திய ஆசியா போன்ற நாடுகளிடமிருந்து திறை பெற்றது.
சோழன் பெற்ற திறைப்பொருள்
முதலாம் குலோத்துங்கன் பெற்ற திறைப்பொருள்கள் பற்றிக் கலிங்கத்துப் பரணி குறிப்பிடுகிறது.
பிரித்தானிய இந்தியாவில் திறை
சுதேசி சமஸ்தானங்கள் 1857ஆம் முடிய பிரித்தானிய கிழக்கிந்திய கம்பெனி ஆட்சியாளருக்கும், பின்னர் பிரித்தானிய பேரரசுக்கும் 1947ஆம் முடிய ஆண்டுதோறும் ஒரு குறிப்பிட்ட தொகை அல்லது தங்கம், வெள்ளி, நெல், கோதுமை போன்ற பொருட்கள் வடிவில் திறை செலுத்தி வந்தன.
சீனாவில் திறை
மிகப் பழங்காலத்திலேயே சீனாவில் திறை செலுத்தும் முறை நிலவி வந்தது. இது சிற்றரசுகளைக் கட்டுப்படுத்தும் ஒரு நிருவாக வழிமுறையாக மட்டுமன்றி, சீனாவுக்குள் வணிகம் புரிவதற்கான உரிமை தொடர்பிலும் பயன்பட்டது. திறை செலுத்தும் வெளிநாடுகள், பேரரசின் பாதுகாப்புடனும், அதன் விதிமுறைகளுக்கு அமைவாகவும் சீனாவுக்குள் இருபக்க வணிகத்தில் ஈடுபடக்கூடியதாக இருந்தது.
மேற்கோள்கள்
பகுப்பு:அரசியல்
எலினோர் பைர்ன்ஸ்
எலினோர் பைர்ன்ஸ் ( Elinor Byrns ) (1876 - மே 27, 1957) ஒரு அமெரிக்க வழக்கறிஞரும், அமைதிவாதியும், பெண்ணியவாதியும், பெண்கள் அமைதி சங்கம் மற்றும் பெண்கள் அமைதி ஒன்றியத்தின் இணை நிறுவனரும் ஆவார்.
ஆரம்ப வாழ்க்கை மற்றும் கல்வி
எலினோர் பைர்ன்ஸ் 1876 இல் இண்டியானாவின் லாஃபாயெட்டில் பிறந்தார், இண்டியானாபோலிஸில் உள்ள பெண்கள் கிளாசிக்கல் பள்ளியில் பயின்றார். 1900 இல் சிகாகோ பல்கலைக்கழகத்தில் பட்டம் பெற்ற பின்னர் நியூயார்க் பல்கலைக்கழகத்தில் வழக்கறிஞராக பட்டம் பெற்றார்.
தொழில்
எலினோர் பைர்ன்ஸ் நியூயார்க் நகரத்தில் உள்ள ஒரு கார்ப்பரேட் சட்ட நிறுவனத்தில் இரண்டு ஆண்டுகள் பணிபுரிந்தார். அங்கு, சட்டம் எவ்வாறு நடைமுறைப்படுத்தப்பட்டது என்பதை அறிந்து ஏமாற்றத்துடன் வெளியேறினார். இவர் 1916 ஆம் ஆண்டு தி நியூ ரிபப்ளிக் இதழுக்கு "தி வுமன் லாயர்" என்ற தலைப்பில் எழுதிய கட்டுரையில், எலினோர் பைர்ன்ஸ் நிறுவனத்தில் பணிபுரிந்தபோது அவருக்குக் கிடைத்த அனுபவத்திலிருந்து "வழக்கறிஞர் தொழிலானது ஒரு ஆட்டமாக இருந்தால் நான் அப்பணியைச் செய்ய விரும்பவில்லை" என்று குறிப்பிட்டார்.
செயற்பாடு
பைர்ன்ஸ் 1910 ஆண்டில், நியூ யார்க் நகரத்தின் பெண்ணிய வட்டங்களில் "ஹெட்டரோடாக்சி" என்ற பெண்ணியக் குழு உறுப்பினராகச் செயல்பட்டார், மேலும், ஐந்தாவது அவென்யூவில் முதல் வாக்குரிமை அணிவகுப்பைத் திட்டமிட உதவினார். இவர் நியூ யார்க் மாநிலத்தின் கல்லூரி சம வாக்குரிமை சங்கத்துடன் தீவிரமாக இணைந்து, செயற்பாட்டில் பங்குபெற ஆர்வமுள்ள இளம்பெண்களுக்குப் பயிற்சியளிக்கும்  "வாக்குரிமைக் கல்லூரிகளை" ஊக்குவித்தார். இவர் தேசிய அமெரிக்க பெண் வாக்குரிமை சங்கத்தின் தேசிய விளம்பர இயக்குநராக இருந்தார். முதலாம் உலகப் போரை அச் சங்கம் ஆதரித்தால் தன் பணியை 1917 இல் ராஜினாமா செய்தார். அதே சமயத்தில் அமைதி மற்றும் சுதந்திரத்திற்கான மகளிர் சர்வதேசச் சங்கத்திலிருந்தும் ராஜினாமா செய்தார்.
முக்கியப் பெண்ணிய அமைப்புகளிலிருந்து பிரிந்தவர், 1919 இல் உருவாக்கப்பட்ட மகளிர் அமைதி சங்கத்தின் தலைவராகவும், 1921 இல் மகளிர் அமைதி ஒன்றியத்தின் இணை நிறுவனராகவும் பணியாற்றி, அமைதிவாதத்தில் தனது கவனத்தைச் செலுத்தினார். 1923 ஆம் ஆண்டில், இவரும் கரோலின் லெக்ஸோ பாப்காக் இருவரும் இணைந்து போரை அறிவிக்க அல்லது நிதியளிக்க அமெரிக்க காங்கிரசுக்குள்ள அதிகாரத்தை அகற்றும் அரசியலமைப்பு திருத்த வரைவை உருவாக்கினர். 1924 இல், போரை எதிர்ப்போர்கள் சங்கத்தின் நிர்வாகக் குழுவிலும் பைர்ன்ஸ் இருந்தார்
சான்றுகள்
பகுப்பு:சிக்காகோ பல்கலைக்கழக முன்னாள் மாணவர்கள் பகுப்பு:ஐக்கிய அமெரிக்கப் பெண்ணியவாதிகள் பகுப்பு:1957 இறப்புகள் பகுப்பு:1876 பிறப்புகள் பகுப்பு:அமெரிக்க வழக்கறிஞர்கள்
மங்களூர் வட்டம்
மங்களூர் வட்டம், கர்நாடகத்தின் தட்சிண கன்னட மாவட்டத்தில் உள்ள வட்டங்களில் ஒன்று. மங்களூர் நகரமே இதன் தலைமையகம். இதன் நிர்வாகப் பிரிவுக்குள் 44 ஊர்கள் உள்ளன. இது ஏறத்தாழ 834 சதுர கி.மீ பரப்பளவைக் கொண்டது.
இணைப்புகள்
பகுப்பு:தென் கன்னட மாவட்டம் பகுப்பு:கர்நாடக வட்டங்கள்
ப. சத்யநாராயணன்
'''ப. சத்யநாராயணன்''' (B. Sathyanarayanan) ஒரு இந்திய அரசியல்வாதியும், தமிழகத்தின் 15 ஆவது சட்டமன்றத்தின் உறுப்பினரும் ஆவார். இவர் 2016 ஆம் ஆண்டு நடைபெற்ற தமிழகச் சட்டமன்றத் தேர்தலில் சென்னை, தியாகராய நகர் சட்டமன்றத் தொகுதியில் அனைத்திந்திய அண்ணா திராவிட முன்னேற்றக்கழகத்தின் சார்பில் போட்டியிட்டு வெற்றி பெற்றார். இவரது தந்தை சி. பக்தவத்சலம் ஆவார். இவர் கோடம்பாக்கத்தில் வசித்து வருகிறார்.
மேற்கோள்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பலேடியம் டைசல்பைடு
பலேடியம் டைசல்பைடு (Palladium disulfide) என்பது PdS2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பலேடியம் தனிமமும் கந்தகமும் சேர்ந்து இச்சேர்மம் உருவாகிறது.
தயாரிப்பு
பலேடியம்(II) சல்பைடை மிகையளவு கந்தகத்துடன் சேர்த்து சூடுபடுத்தினால் பலேடியம் டைசல்பைடு உருவாகிறது.
இருப்பினும், சில தொடக்கப் பொருட்கள் பல மாதங்கள் சூடுபடுத்திய பிறகும் இருக்கின்றன. எனவே பலேடியம்(II) குளோரைடுடன் மிகையளவு கந்தகத்தை ஒரு மூடிய குழாயில் இட்டு 450 பாகை செல்சியசு வெப்பநிலைக்கு சூடுபடுத்தி வினை விளைபொருளை கார்பன் டை சல்பைடு கரைசலில் கழுவி பலேடியம் டைசல்பைடு தயாரிக்கப்படுகிறது. இம்மாற்று முறையில் பலேடியம்(II) சல்பைடு கலக்காத பலேடியம் டைசல்பைடு கிடைக்கிறது.
கட்டமைப்பு
பலேடியம் டைசல்பைடில் கந்தகம்-கந்தகம் பிணைப்புகள் உள்ளன. எனவே டைசல்பைடில் முறையாக S22− மற்றும் Pd2+ அயனிகள் இருக்க வேண்டும். சதுரத் தள பலேடியம் மையங்கள் மற்றும் முக்கோண பட்டைக்கூம்புரு கந்தக மையங்களைக் கொண்ட அடுக்கு படிக அமைப்பை இது ஏற்றுக்கொள்கிறது.
தொடர்புடைய சேர்மங்கள்
Pd4S, Pd2.8S, Pd2.2S மற்றும் PdS. உள்ளிட்ட இதர பல சேர்மங்களும் Pd-S அமைப்புத் திட்டத்தில் அறியப்படுகின்றன.
மேற்கோள்கள்
பகுப்பு:பலேடியம் சேர்மங்கள் பகுப்பு:சல்பைடுகள்
தமிழ்நாடு அரசு ஊழியர்கள் மற்றும் ஆசிரியர்கள் வேலை நிறுத்தப் போராட்டம் 2003
தமிழ்நாடு அரசு ஊழியர்கள் மற்றும் ஆசிரியர்கள் வேலை நிறுத்தப் போராட்டம் 2003, அரசு ஊழியர்கள் மற்றும் ஆசிரியர்களின் ஓய்வூதிற்திற்கான அகவிலைப்படியை நிறுத்துதல் மற்றும் பணிக்கொடை தொடர்பான நிதிப்பலன்களை குறைப்பது குறித்து தமிழ்நாடு அரசு ஆணையிட்டதை எதிர்த்து 2 சூலை 2003 முதல் 12 இலட்சம் அரசு ஊழியர்கள் மற்றும் ஆசிரியர்கள் கால வரையற்ற வேலை நிறுத்தப் போராட்டத்தைத் துவங்கினர். போராட்டத்த்தை வலுவிழக்கம் வகையில் மாநில, மாவட்ட, வட்ட மற்றும் ஒன்றிய அளவிலான போராட்டக் குழுத்தலைவர்களை 30 சூன் மற்றும் 1 சூலை 2003 ஆகிய நாட்களில் முன்னெச்செரிக்கை நடவடிக்கை எடுத்து காவல்துறையினர் கைது செய்தனர். இருப்பினும் திட்டமிட்டப்படி 2 சூன் 2003 முதல் அரசு ஊழியர்கள் மற்றும் ஆசிரியர்களின் காலவரையற்ற வேலை நிறுத்தப் போராட்டம் துவங்கியது. முதல் நாளான 2 சூலை அன்று 90% அரசு ஊழியர்கள் ஆசிரியர்கள் போராடடத்தில் கலந்து கொண்டனர்.
தமிழ்நாடு அரசு 4 சூலை 2003 அன்று தமிழ்நாடு அத்தியாவசியப் பணிகள் பராமரிப்புச் சட்டம், 2002 (டெஸ்மா) (Tamil Nadu Essential Services Maintenance Act, 2002)   மற்றும் இந்திய அரசின் அத்தியாவசியப் பணிகள் பராமரிப்புச் சட்டம் (எஸ்மா) ஆகியவைகளின்படி வேலை நிறுத்தப் போராட்டம் சட்டவிரோதமானது என அறிவித்து, வேலை நிறுத்தப் போராட்டத்தில் தொடர்ந்து கலந்து கொண்ட 1,76,000 அரசு ஊழியர்கள் மற்றும் ஆசிரியர்களை பணி நீக்கம் செய்து ஆணையிட்டது. மேலும் வேலை நிறுத்தப் போராட்டத்தை தூண்டியதாக காவல்துறையினர் 2,200 அரசு ஊழியர்கள் மற்றும் ஆசிரியர்கள் மீது முதல் தகவல் அறிக்கை பதிவு செய்து சிறையில் அடைத்தனர்.
அரசின் பணி நீக்க உத்தரவை எதிர்த்து சென்னை உயர் நீதிமன்றத்தில் அரசு ஊழியர்கள் மற்றும் ஆசிரியர்கள் சங்கக் கூட்டு நடவடிக்கை குழு அவசர வழக்கு தொடர்ந்தது. ஆனால் உயர்நீதிமன்றம், தமிழ்நாடு அரசின் பணி நீக்க உத்தரவு அத்தியாவசியப் பணிகள் பராமரிப்புச் சட்டங்களின் சரியானது என 11 சூலை 2003-இல் தீர்ப்பு வழங்கியது.
இதனால் போராட்டக் குழுவினர் 12 சூலை 2003 அன்று வேலை நிறுத்தப் போராட்டத்தை திரும்பப் பெறுவதாக அறிவித்தனர். ஆனால் தமிழ்நாடு அரசு பணி நீக்கம் செய்யப்பட்டவர்களுக்கு பதிலாக தற்காலிகப் பணியாளர்களையும், ஆசிரியர்களையும் வேலைவாய்ப்பு அலுவலகம் மூலம் பணிக்கு அமர்த்தியது.
இந்நிலையில் போராட்டக் குழுவினர் சென்னை உயர்நீதிமன்ற தீர்ப்பை எதிர்த்து உச்ச நீதிமன்றத்தில் மேல்முறையீடு செய்தனர். உச்ச நீதிமன்றமும் தமிழ்நாடு அரசு ஊழியர்கள் மற்றும் ஆசிரியர்கள் வேலைநிறுத்தத்தில் ஈடுபடுவதற்கு சட்டத்தில் இடமில்லை எனத்தீர்ப்பளித்தனர்.
இருப்பினும் வேலைநிறுத்தத்தில் ஈடுபட்டவர்களிடமிருந்து, வேலை நிறுத்தப் போராட்டத்தில் ஈடுபட்டதற்கு நிபந்தனையற்ற மன்னிப்புக் கடிதமும், இனி வருங்காலங்களில் இதுபோன்ற வேலைநிறுத்தப் போராட்டங்களில் ஈடுபடமாட்டோம் என உறுதிமொழியையும் பெற்றுக்கொண்டு, கருணை அடிப்படையில் மீண்டும் 23 சூலை 2003 முதல் பணியில் சேர்த்துக் கொள்ள தமிழ்நாடு அரசுக்கு உச்ச நீதிமன்ற நீதிபதிகள் அறிவுரை வழங்கினர்.
உச்ச நீதிமன்ற நீதியரசர்களின் அறிவுரையை தமிழ்நாடு அரசு ஏற்றுக்கொண்டு, பணி நீக்கம் செய்யப்பட்டவர்களை மீண்டும் பணிக்கு அமர்த்தியது. மேலும் சிறையில் அடைத்தவர்களையும் விடுதலை செய்தது. இருப்பினும் வேலை நிறுத்தக் காலத்திற்கான ஊதியம் வழங்கப்படவில்லை.
வெளி இணைப்புகள்
பகுப்பு:தமிழ்நாட்டில் எதிர்ப்புப் போராட்டங்கள் வேலை நிறுத்தப் போராட்டங்கள் பகுப்பு:2003 நிகழ்வுகள்
இசுடீபன் லாங்
இசுடீபன் லாங் (Stephen Lang) (பிறப்பு: சூலை 11, 1952) என்பவர் அமெரிக்க நாட்டு நடிகர் ஆவார். இவர் 1977 ஆம் ஆண்டு முதல் மன்ஹன்டர் (1986), கெட்டிஸ்பர்க், டோம்ப்ஸ்டோன் (1993), காட்ஸ் அண்ட் ஜெனரல்ஸ் (2003), அவதார் (2009) மற்றும் டோன்ட் ப்ரீத் (2016) உள்ளிட்ட பல படங்களில் நடித்ததற்காக அறியப்படுகிறார்.
வெளி இணைப்புகள்
பகுப்பு:1952 பிறப்புகள் பகுப்பு:வாழும் நபர்கள் பகுப்பு:அமெரிக்கத் திரைப்பட நடிகர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள் பகுப்பு:அமெரிக்க நாடக நடிகர்கள் பகுப்பு:அமெரிக்கக் குரல் நடிகர்கள் பகுப்பு:யூத நடிகர்கள்
ரைன்கானிசிதிஸ்
ரைன்கானிசிதிஸ் (Rhinconichthys)  என்பது ஒரு மீனினமாகும். இவை கிரீத்தேசியக் காலத்தில் வாழ்ந்தவையாகும்.
இதன் நெருங்கிய இன மீன் பெரிய வெள்ளைச் சுறா ஆகும். இதன் வாய் மிகப் பெரியதாய் பாராசூட் போல விரியக்கூடிய வகையில் இருக்கும். இதன் மூலம் அதிகப்படியான கடல் பாசிகளை வடிகட்டி உண்ண வசதியாக இருந்தது. இதன் புதைபடிமங்கள் மூலம் இவை 100 மில்லியன் ஆண்டுகளுக்கு முற்பட்ட சுராசிக் காலகட்டத்தைச் சேர்ந்தவையாகக் கருதப்படுகின்றன. இப்போதைய இங்கிலாந்தை ஒட்டிய பகுதியில் இந்த மீன்கள் மிகுதியாக இருந்த்தாக தெரிகிறது. இதன் புதைபடிமங்கள் வட அமெரிக்கா, சப்பான் போன்ற பகுதிகளில் தற்போது கிடைத்துள்ளன.
மேற்கோள்கள்
பகுப்பு:மீன் தொகுதிகள் பகுப்பு:காலத்தால் அழிந்த மீன்கள்
ஆரி பாட்டர் (திரைப்பட தொடர்)
ஆரி பாட்டர் திரைப்படத் தொடர்கள் என்பது ஆரி பாட்டர் என்ற நாவல்களை அடிப்படையாக கொண்டு எடுக்கப்பட்ட திரைப்படத் தொடர்கள் ஆகும். இந்த திரைப்படத்திற்கு வார்னர் புரோஸ். என்ற நிறுவனம் படத்தின் வினியோகஸ்தராக செயல்பட்டது. இது 2001 ஆம் ஆண்டு முதல் 2011 ஆம் ஆண்டு வரை மொத்தம் 8 திரைப்படத் தொடர்களாக வெளியானது.
இந்தத் தொடரை முக்கியமாக டேவிட் ஹேமேன் என்பவர் தயாரித்தார், மேலும் டேனியல் ராட்க்ளிஃப், ரூபர்ட் கிரின்ட் மற்றும் எம்மா வாட்சன் ஆகிய மூன்று பெரும் முன்னணி கதாபாத்திரங்களாக நடித்துள்ளனர். இதுவரையிலும் ஆரி பாட்டர் திரைப்படத் தொடரில் கிரிஷ் கொலம்பஸ், அல்போன்சா குயூரான், மைக் நியூவெல் மற்றும் டேவிட் யேட்சு போன்ற நான்கு இயக்குநர்கள் பணிபுரிந்துள்ளார்கள்.
வெளி இணைப்புகள்
பகுப்பு:ஆங்கிலத் திரைப்படங்கள் பகுப்பு:அமெரிக்க திரைப்படத் தொடர்கள் பகுப்பு:சண்டை திரைப்படத் தொடர்கள் பகுப்பு:அறிபுனைத் திரைப்படத் தொடர்கள் பகுப்பு:கற்பனை திரைப்படத் தொடர்கள் *
தேவி கலை அறக்கட்டளை
தேவி கலை அறக்கட்டளை (Devi Art Foundation) இந்தியாவின் தில்லியில் உள்ள குர்கானில் அமைந்துள்ள ஒரு சமகால கலை அருங்காட்சியகம் ஆகும்.
தேவி கலை அறக்கட்டளை அருங்காட்சியகம் 2008 ஆம் ஆண்டு செப்டம்பர் மாதத்தில் திறக்கப்பட்டது, இது இந்தியாவின் முதல் சமகால கலை அருங்காட்சியகமாகும். அனுபம் போதார் மற்றும் அவரது தாயார் லேகா போதார் ஆகியோரால் அருங்காட்சியகம் நிறுவப்பட்டது, இவர்களுடைய குடும்ப வணிகங்களில் சிர்பூர் காகித ஆலைகள் மற்றும் இராசத்தானில் உள்ள தேவிகர் சொகுசு உணவு விடுதி ஆகியவை அடங்கும்.
தேவி கலை அறக்கட்டளை அருங்காட்சியகம் அதன் நிறுவனர்களின் தொகுப்புகளிலிருந்து இந்திய கலையின் நிரந்தர மற்றும் தற்காலிக கண்காட்சிகளை வழங்குகிறது, "இந்தியாவின் மிக முக்கியமான தனியார் சேகரிப்புகளில் ஒன்று" என்று ஆர்ட் ஆசியா பசுபிக் என்ற  செய்தி இதழ்  இந்த அருங்காட்சியகத்தைப் பற்றி  விவரித்துள்ளது, இங்கு " துணைக் கண்டம் முழுவதிலும் இருந்து 7,000 க்கும் மேற்பட்ட சமகால, நவீன மற்றும் பழங்குடி கலைப்படைப்புகள் உள்ளன. " தீக்சா நாத்து இதன் முதல் கண்காட்சியை ஏற்பாடு செய்தார், காட்சி நகரும் படம் இருபத்தைந்து இந்திய கலைஞர்களின் காணொளி மற்றும் புகைப்படத்தில் கவனம் செலுத்தியது.
அருங்காட்சியகத்தின் கட்டிடத்தை கட்டிடக் கலைஞர் அனிகேத் பகவத் வடிவமைத்துள்ளது, கார்டன் எஃகு வகையுடன் கையால் செய்யப்பட்ட செங்கற்கள் கலக்கப்பட்டு இவ்வடிவமைப்பு ஆக்கப்பட்டுள்ளது. இதன் மேல் தளங்களில் சிர்பூர் காகித ஆலையின் தலைமையகமும் உள்ளது.
புற இணைப்புகள்
பகுப்பு:இந்தியாவில் உள்ள கலை அருங்காட்சியகங்கள் மற்றும் கலைக்கூடங்கள்
கன்னியப்பபிள்ளைபட்டி ஊராட்சி
கன்னியப்பபிள்ளைபட்டி ஊராட்சி (Kanniappapillaipatti Gram Panchayat), தமிழ்நாட்டின் தேனி மாவட்டத்தில் உள்ள ஆண்டிபட்டி வட்டாரத்தில் அமைந்துள்ளது. இந்த ஊராட்சி, ஆண்டிபட்டி சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3473 ஆகும். இவர்களில் பெண்கள் 1715 பேரும் ஆண்கள் 1758 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:தேனி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நியூ யார்க் அரசுப் பல்கலைக்கழகம்
நியூயார்க் அரசுப் பல்கலைக்கழகம் அமெரிக்காவின் நியூயார்க் நகரில் உள்ளது. இங்கு 465,000 மாணவர்கள் பயில்கின்றனர். இது 64 வளாகங்களைக் கொண்டுள்ளது. இந்த வளாகங்களில் 11 லட்சம் முதுநிலை மாணவர்கள் படிக்கின்றனர். இங்கு 88,000 ஆசிரியர்கள் பணியாற்றுகின்றனர். இங்கு 7,660 பாடப்பிரிவுகளில் பட்டப்படிப்பை வழங்குகின்றனர். இது அல்பானி, பஃபலோ, பிங்காம்டன், ஸ்டோனி புரூக் ஆகிய நான்கு மையங்களைக் கொண்டுள்ளது. இதன் நிர்வாகக் கட்டிடம் அல்பானி நகரில் உள்ளது.
அமைப்பு
இந்த பல்கலைக்கழகத்திற்கான செயல்பாடுகளை நிர்வாகக் குழுவினர் மேற்கொள்கின்றனர். இந்தக் குழுவில் 18 உறுப்பினர்கள் உண்டு. இவர்களில் 15 பேரை, நியூ யார்க் சட்டமன்றத்தின் ஒப்புதலோடு, நியூ யார்க் மாகாண ஆளுனர் நியமிப்பார். மாணவர்களின் கூட்டமைப்பைச் சேர்ந்தவர் பதினாறாவது உறுப்பினராகத் தேர்ந்தெடுக்கப்படுவார். பல்கலைக்கழகத்தில் உள்ள ஆசிரியர்களின் தலைவரும், மற்றைய கல்லூரிகளின் ஆசிரியர்களுக்கான கூட்டமைப்பின் தலைவரும் தேர்ந்தெடுக்கப்படுவர். இவர்கள் இருவரும் போட்டியின்றி, வாக்கெடுப்பின்றி தேர்ந்தெடுக்கப்படுவர். இந்த பல்கலைக்கழகத்திற்கான நிதி உதவியை நியூ யார்க் மாகாண அரசு வழங்கும்.
வளாகங்கள்
இந்த பல்கலைக்கழகத்தின் நிர்வாகத்திற்கு உட்பட்ட அனைத்து கல்லூரிகளும் நியூ யார்க் மாகாணத்தில் உள்ளன. ஜேம்ஸ்டவுன் கம்யூனிட்டி கல்லூரி மட்டும் பெனிசில்வேனியாவில் உள்ளது.
விளையாட்டு
ஒவ்வொரு கல்லூரிக்கும் தனித்தனி விளையாட்டுக் குழுக்களும் போட்டிகளும் உண்டு.
இணைப்புகள்
பகுப்பு:ஐக்கிய அமெரிக்கப் பல்கலைக்கழகங்கள்
குப்பட்டி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தளி ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
ருதுராஜ் கெயிக்வாட்
ருதுராஜ் கெய்க்வாட் (பிறப்பு 31 சனவரி 1997) என்பவர் இந்திய உள்ளூர் துடுப்பாட்டக்காரர் ஆவார். 6 அக்டோபர் 2016 அன்று 2016–17 ரஞ்சி டிராபியில் மகாராஷ்டிரா அணிக்காக முதல் தரப் போட்டிகளில் அறிமுகமானார். பிப்ரவரி 2, 2017 அன்று 2016–17 இன்டர் ஸ்டேட் இருபது-20 போட்டியில் மகாராஷ்டிரா அணிக்காக இருபது20 போட்டிகளில் அறிமுகமானார். பிப்ரவரி 25, 2017 அன்று 2016–17 விஜய் ஹசாரே டிராபியில் மகாராஷ்டிரா அணிக்காக பட்டியல் அ போட்டிகளில் அறிமுகமானார்.
ஆக்ராபாதி பள்ளிவாசல்
அக்பராபாதி பள்ளிவாசல் (Akbarabadi Mosque) இந்தியாவின் தில்லியிலுள்ள ஒரு பள்ளிவாசலாகும். இது 1650இல் ஷாஜகானின் மனைவிகளில் ஒருவரான அக்பராபாதி மகால் என்பவரால் கட்டப்பட்டது. பழைய தில்லியிலுள்ள பல முகலாய கால பள்ளிவாசல்களில் இதுவும் ஒன்று. 1857 ஆம் ஆண்டு எழுச்சியின் போது தில்லி மீண்டும் கைப்பற்றப்பட்டதைத் தொடர்ந்து ஆங்கிலேயர்களால் இது இடிக்கப்பட்டது. இது பழைய தில்லியின் நவீன நேதாஜி சுபாஷ் பூங்காவில் இருந்ததாக நம்பப்படுகிறது.
ருதுராஜ் கெயிக்வாட்
இவர் டிசம்பர் 2018 இல், 2019 இந்தியன் பிரீமியர் லீக்கிற்கான வீரர்கள் ஏலத்தில் சென்னை சூப்பர் கிங்ஸ் அணியால் வாங்கப்பட்டார். ஜூன் 2019 இல், அவர் இந்திய ஏ அணியில் இலங்கைக்கு எதிராக 187 ஓட்டங்கள் எடுத்து ஆட்டமிழக்காமல் இருந்தார். ஆகஸ்ட் 2019 இல், அவர் 2019–20 துலீப் டிராபிக்கான இந்தியா ப்ளூ அணியின் அணியில் இடம் பெற்றார். அக்டோபர் 2019 இல், 2019–20 தியோதர் டிராபிக்கான இந்தியா பி அணியில் இடம் பெற்றார்.
ஆக்ராபாதி பள்ளிவாசல்
வரலாறு
அக்பராபாதி பள்ளிவாசல் ஷாஜகானின் மனைவிகளில் ஒருவரான அக்பராபாதி பேகத்தால் 1650இல் கட்டப்பட்டது. இதை கட்டி முடிக்க இரண்டு ஆண்டுகள் ஆனது. அக்பராபாதி பேகம் தற்போதைய அக்பராபாதி பள்ளிவாசலின் தளத்தில் குர்ஆனை அரபு மொழியிலிருந்து சொந்த மொழியில் மொழிபெயர்த்திருக்க வேண்டும். அவரின் பணிக்கு மரியாதை நிமித்தமாக அதே இடத்தில் பள்ளிவாசல் ஒன்றை கட்டும் யோசனை அவருக்கு வந்தது. அதன் இருப்பு காலத்தில், ஷாஜகானாபாத்தில் முகலாய அரச குடும்ப பெண்களால் கட்டப்பட்ட பதேபூரி பள்ளிவாசல், ஜீனத்-உல் மசூதி போன்ற பல பள்ளிவாசல்களில் இதுவும் ஒன்று.
ருதுராஜ் கெயிக்வாட்
மேற்கோள்கள்
பகுப்பு:இந்தியத் துடுப்பாட்டக்காரர்கள் பகுப்பு:வாழும் நபர்கள் பகுப்பு:1997 பிறப்புகள்
ஆக்ராபாதி பள்ளிவாசல்
சாத்தியமான கண்டுபிடிப்பு
6 சூலை 2012 அன்று, நேதாஜி சுபாஷ் பூங்கா பகுதியில் ஒரு மெட்ரோ நிலையம் அமைப்பதற்காக மண் தோண்டியபோது, தில்லி மெட்ரோ இரயில் நிறுவன அதிகாரிகள் நிலத்தின் கீழ் புதைக்கப்பட்ட சில இடைக்கால கட்டுமானத்தின் எச்சங்களைக் கண்டனர். இந்தியத் தொல்லியல் ஆய்வகத்தின் விசாரணைக்குப் பிறகு, கட்டுமானப் பணியிடத்தில் பயன்படுத்திய பொருள் மற்றும் தளத்திலிருந்து தோண்டப்பட்ட மட்பாண்டங்கள் போன்றவற்றின் காரணமாக எச்சங்கள் முகலாய காலத்தைச் சேர்ந்தவை என்பது உறுதி செய்யப்பட்டது. எஞ்சியவை அக்பராபாதி பள்ளிவாசலின் எச்சங்களா அல்லது அதன் ஒரு பகுதியா என்பது இன்னும் கண்டறியப்படவில்லை. இடிபாடுகளின் சரியான அடையாளத்தை கண்டறிய அதன் விசாரணைகள் நடந்து வருகின்றன என ASI கூறுகிறது. தில்லி மெட்ரோ இரயில் நிறுவனம் தோண்டுவதை நிறுத்தியது. இது தில்லி மெட்ரோவின் கட்டம் -3 திட்டத்தின் ஒரு பகுதியாகும். பாதுகாக்கப்பட்ட பாரம்பரிய பகுதிகளில் இந்தியத் தொல்லியல் ஆய்வகத்தின் கட்டுமான விதிமுறைகளை கடைபிடிக்க பாதையில் சிறிய மாற்றம் செய்யப்பட வேண்டும்.
உள்ளூர் குடிமை நிறுவனமான வடக்கு தில்லி மாநகராட்சி ஆரம்பத்தில் அந்த இடத்தில் தொழுகை நடத்துவதைத் தவிர வேறு எந்த நடவடிக்கையையும் தொடர தடை செய்தது. இருப்பினும், 20 சூலை 2012 அன்று தில்லி உயர் நீதிமன்றம் அந்த இடத்தில் அனைத்து கட்டுமானத்துக்கும், பிற மத நடவடிக்கைகளுக்கு தடை விதித்தது. அந்த இடம் சில பழங்கால பள்ளிவாசலுக்குச் சொந்தமானது என்றாலும் அது இன்னும் உறுதி செய்யப்படவில்லை என்றும் ஒரு நூற்றாண்டுக்கும் மேலாக எந்த மத நடவடிக்கையும் மேற்கொள்ளப்படவில்லை என்றும் கூறியது. அதன் விசாரணையைத் தொடங்க நிலத்தை இந்தியத் தொல்லியல் ஆய்வகத்திடம் ஒப்படைக்குமாறு வடக்கு தில்லி மாநகராட்சிக்கு உத்தரவிட்டது. 25 சூலை 2012 அன்று இந்த இடம் இந்தியத் தொல்லியல் ஆய்வகத்திடம்]ஒப்படைக்கப்பட்டது. ஆனால் மழைக்காலத்திற்குப் பிறகுதான் அந்த இடத்தில் அகழ்வாராய்ச்சிப் பணிகள் தொடங்கும் என்று தொல்லியல் அமைப்பு கூறியது. இந்தியத் தொல்லியல் ஆய்வகம் வேலை செய்யும் போது பலத்த காவலர் பாதுகாப்பு அளிக்கப்படும். ASI இன் வேண்டுகோளைத் தொடர்ந்து, 30 சூலை 2012 அன்று தில்லி உயர் நீதிமன்றம் வடக்கு தில்லி மாநகராட்சிக்கு சட்டவிரோத கட்டுமானத்தை இடிக்க உத்தரவிட்டது. மேலும், சட்டம் ஒழுங்கை பராமரிக்க பலத்த பாதுகாப்பையும் கோரியது. 11 அக்டோபர் 2012 அன்று, மழைக்காலம் காரணமாக மிகவும் தாமதத்திற்குப் பிறகு, வடக்கு தில்லி மாநகராட்சி இந்த இடத்தில் இடிக்கும் முயற்சியைத் தொடங்கும் பொருட்டு துணை ராணுவப் பாதுகாப்பை நாடியது.
சான்றுகள்
பகுப்பு:தில்லியில் உள்ள பள்ளிவாசல்கள் பகுப்பு:Coordinates on Wikidata பகுப்பு:பள்ளிவாசல்கள்
வாலி (கவிஞர்)
கவிஞர் வாலி (Vaali) (இயற்பெயர்: டி. எஸ். ரங்கராஜன்; 29 அக்டோபர் 1931 - 18 சூலை 2013) தமிழ்க் கவிஞரும், தமிழ்த் திரைப்படப் பாடலாசிரியரும் ஆவார். இவர் எழுதிய பாண்டவர் பூமி, கிருஷ்ண விஜயம் ஆகிய கவிதைத் தொகுப்புகள் புகழ் பெற்றவை.
ஆனந்த விகடன் இதழில் வாலி, தான் பழகிய ஆளுமைகள் பற்றி எழுதிய‌ 'நினைவு நாடாக்கள்' என்ற தொடரும் பெயர் பெற்றது. வாலி, திரைப்படங்களுக்கு 15,000 பாடல்களுக்கு மேல் எழுதியுள்ளார். இவர் திரைப்படங்களிலும் நடித்துள்ளார். அவர் நடித்த திரைப்படங்களுள், சத்யா, ஹேராம், பார்த்தாலே பரவசம், பொய்க்கால் குதிரை ஆகியவை குறிப்பிடத்தக்கவை. மேலும், 'கையளவு மனசு' என்ற தொலைக்காட்சித் தொடரிலும், வாலி நடித்துள்ளார். 2007 ஆம் ஆண்டில் இவருக்கு இந்திய அரசின் பத்மஸ்ரீ விருது வழங்கப்பட்டது.
பிறப்பும் வளர்ப்பும்
ரங்கராஜன் என்ற இயற்பெயர் கொண்ட 'வாலி' திருச்சி மாவட்டம் திருப்பராய்த்துறையில் பிறந்து, திருவரங்கத்தில் வளர்ந்தார். ஓவியர் மாலி போல இவர் பெயர் எடுக்க வேண்டும் என்று பள்ளித்தோழன் பாபு, 'வாலி' என்ற பெயரைச் சூட்டினான். தன் நண்பர்களின் துணையுடன் ‘நேதாஜி' என்னும் கையெழுத்துப் பத்திரிக்கையைத் துவக்கினார். அதன் முதல் பிரதியை வெளியிட்டவர் எழுத்தாளர் கல்கி. அன்று திருச்சி வானொலி நிலைய அதிகாரி பார்த்தசாரதி அவர்களும் வந்திருந்ததால், வானொலிக்கு கதைகளும் நாடகங்களும் எழுதிக் கொடுக்கும் வாய்ப்பு, வாலிக்குக் கிடைத்தது.
திருவரங்கத்தில் வாலி நடத்திய அந்தக் கையெழுத்துப் பத்திரிகையில், பல இளைஞர்கள் பங்கேற்றுக் கொண்டனர். அப்படிப் பங்கேற்றுக் கொண்டவர்களில் ஒருவர், பின்னாளில் புகழ்பெற்ற எழுத்தாளரான சுஜாதா.